[Foto’s] Vier sterf in trompop botsingDie bakkie se wrak. Foto: Verskaf Vier mense is Saterdagaand in ŉ trompop botsing tussen Bethal en Middelburg in Mpumalanga dood. Joseph Mabuza, woordvoerder van Mpumalanga se departement vir gemeenskapsveiligheid en sekuriteit, het gesê die noodlottige botsing het omstreeks 22:00 op die R35 plaasgevind. “ŉ Nissan Hardbody-dubbelkajuitbakkie en ŉ VW Polo-sedan met ses insittendes het mekaar reg van voor getref,” het Mabuza gesê. Volgens Mabuza is die bestuurder en drie passasiers van die Polo in die botsing dood. “Die ander drie passasiers en die bestuurder van die bakkie is met ernstige beserings na ŉ nabygeleë hospitaal geneem vir verdere behandeling.” Die oorsaak van die botsing is onbekend en word ondersoek.